recursal/SuperWikiNEXT-32B huggingface dataset:
John Stanley
**Charles John Stanley** (17. jaanuar 1712 – 19. mai 1786) oli inglise organist ja helilooja.

Elu
---

John Stanley sündis 17. jaanuaril 1712 Londonis. Seitsme-aastaselt hakkas õppima muusikat Maurice Greene'i juures, kes oli Londoni Saint Pauli katedraali helilooja ja organist. Üheksa-aastaselt hakkas Stanley mängima orelit All Hallows Bread Streetis, kus pärast tollase organisti surma 23. septembril 1723 sai 11-aastane John Stanley oma esimese organistikoha, mille eest talle maksti 20 naela aastas. 14-aastaselt sai ta organisti koha Püha Andrease kirikus (St. Andrews Holborn). 17-aastaselt sai John Stanley kõige nooremana muusika bakalaureuse kraadi Oxfordi Ülikoolis. 1734. aastast kuni oma surmani 1786. aastal oli Stanley organist Templi kirikus (Temple Church). Tema briljantset oreli- ja klavessiinimängu märkasid paljud muusikud. 

1738. aastal abiellus John Stanley Sarah Arlondiga, kes oli Ida-India Kompanii kapteni Edward Arlondi tütar. Edward Arlond andis John Stanleyle 7000 naela aastas. Naise õde Ann Arlond kirjutas John Stanley noodid üles, kuna John oli pime, ehkki tal oli suurepärane mälu.

John Stanley suri 19. mail 1786. aastal 74 aasta vanuses oma kodus Hatton Gardenis.

Looming
-------

John Stanley tuntud teosed. Ooper "Teraminta", dramaatiline kantaat "The Choice of Hercules", 12 kantaati John Hawkinsi tekstidele, oratooriumid "Jephta", "The Fall of Egypt", "Zimri", 3 kogumiku *voluntary* '​sid op. 5, 6, 7 (1748, 1752, 1754). Oma suured vokaalteosed, nagu ooperi, kantaadid ning oratooriumid, kirjutas John Stanley nii piibli kui ka antiigi süžeedele.

Teosed
------

* Op.1 Eight Solos for Flute and Continuo (1740)
* Op.2 Six Concertos for Strings (or organ & strings or flute & continuo) (1742/1745)
* Op.3 Six Cantatas (1742)
* Op.4 Six Solos for Flute and Continuo (1745)
* Op.5 Ten Voluntaries for Organ (1748)
* Op.6 Ten Voluntaries for Organ (1752)
* Op.7 Ten Voluntaries for Organ (1754)
* Op.8 Six Cantatas (1751)
* Op.9 Three Cantatas (1751)
* Op.10 Six Concertos for Organ or Harpsichord (1775)

Välislingid
-----------

* / Werner Music Archive (WIMA)
**Linkmenys** (rõhk esimesel silbil) on küla (endine alev) Leedus Ignalina rajoonis, Linkmenyse valla halduskeskus. 

Küla asub Ūsiai, Ziezdrase ja Liminase järve vahel. 

Külas on põhikool, raamatukogu ja postkontor. Sealne katoliku kirik valmis 1887. aastal ja tulpkabel 1990. aastal.

Elanikkond
----------

|  |  |
| --- | --- |
| * 446 (1867)
* 547 (1897)
* 743 (1905)
* 320 (1923)
* 345 (1959)
* 308 (1970)
 | * 359 (1979)
* 342 (1980)
* 327 (1986)
* 322 (1989)
* 212 (2001)
* 134 (2011)
 |

Ajalugu
-------

Külas asub Linkmenyse linnamägi, mis oli kasutusel I aastatuhandel. Linnamäe kõrgus on 8–10 m, pindala aga 25x19 m. Linnamäe loodeküljel on maapinnast 4 meetri kõrgusel kahe meetri laiune terrass. Linnamäe jalamil on 0,3 ha suurune asulakoht. Linnamäel tehti arheoloogilisi kaevamisi aastail 1958, 1976 ja 1985.

Linkmenyse linnamäge on oma kroonikas maininud ka Hermann Wartbergest. Tema kroonikas esineb aastal 1373 Lenghemen(e) küla, sealne linnamägi on tõenäoliselt aga Ginučiai linnamägi. XVI sajandil on esmamainitud Linkmenyse mõisa. 

Asulast sai alev aastal 1534, toona rajati sinna ka turuplats. Alev ja mõis kuulusid Leedu suurvürstidele. XVII sajandi alguses läks sealne mõis Vilniuse tiuni Jonas Paci valdusse.

Aastal 1795 sai sealsest mõisast riigimõis. XVIII sajandi lõpus rajati alevisse kihelkonnakool. Asula venekeelne nimekuju oli tsaariajal Лынгмяны.

Aastail 1922–1939 läbis Linkmenyst Leedu ja Poola vaheline piir, suurem osa alevist jäi sealjuures Poola poolele. Külas asub piirijoont tähistav rist. Aastal 1941 hukkasid Saksa okupatsiooniväed Utena lähistel metsas alevi juudid (ligi 70 ohvrit). Sõja järel hakkasid asula ümbruskonnas tegutsema Leedu metsavennad. Nõukogude võimud küüditasid 7 alevi elanikku.

XX sajandi keskpaigas kaotas Linkmenys alevi staatuse. Küla oli Nõukogude perioodil kohaliku kolhoosi keskasulaks.

Tuntud elanikke
---------------

* Ignacy Oziewicz – Poola sõjaväelane
* Jadvyga Kardelytė – Leedu keeleteadlane
* Vytautas Kardelis – Leedu keeleteadlane

* LinkmenysLinkmenys
* Katoliku kirikKatoliku kirik

Viited
------

1. ↑  2011 m. surašymas
2. ↑  Lietuvos TSR archeologijos atlasas, II Piliakalniai, Vilnius, Mintis, 1975 a. Kd. 2 lk. 98 (Nr. 390).
3. ↑  1606 04 21, Varšuva. LDK instigatoriaus Mikalojaus Marchačiaus Puzelevskio byla su Vilniaus tijūnu J. Pacu dėl nesumokėtų pastočių pinigų iš Nemenčinės, Švenčionių, Linkmenų ir Dysnos miestelių, LM, kn. 291, l. 143–143v.
4. ↑  Лынгмяны. Географическо-статистический словарь Российской империи, Kd. 3 (Лаарсъ — Оятъ). СПб, 1867, 111 lk.
5. ↑  "Holocaust Atlas of Lithuania"
6. ↑  Linkmenys. Visuotinė lietuvių enciklopedija, Kd. XIII (Leo-Magazyn). – Vilnius: Mokslo ir enciklopedijų leidybos institutas, 2008. 414 lk.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Linkmenys** |

* Poola Kuningriigi geograafiline leksikon
* Küla portaalis vietoves.Lt
**Gerlach von Hövel** (surnud enne 12. augustit 1510) oli Liivi ordu liige, viimane Miitavi komtuur.

Hövel sündis Münsteri piiskopkonnas Geinegge kojas Höveli kihelkonnas Hammi lähedal. Tema suguvõsa pärines Münsteri piiskopi ministeriaalide seast ja oli 15. sajandiks üks silmapaistvamaid maa-aadli suguvõsasid Vestfaalis.

1492. aastal sai Hövelist viimane Miitavi komtuur. Sellest ametikohast pidi ta loobuma 1495. aastal, mil komtuurkond Liivi ordu maamarssali valdustega liideti. 1501. aastal on teda mainitud endise Miitavi komtuurina, seega tal tol ajal kõrgemat ametikohta polnud. Kuid tõenäoliselt alates 1502. aastast oli ta Rēzekne foogt, täiesti kindlad andmed tema foogtiks oleku kohta pärinevad 1507. aastast. Enne 1510. aasta augustit ta suri, sest siis on teda surnuna märgitud.

Kirjandus
---------

* *Ritterbrüder im livländischen Zweig des Deutschen Ordens*. Köln: Böhlau, 1993. Nr. 419 (lk 333–334).


|  |  |  |
| --- | --- | --- |
| Eelnev**Wessel von Strünkede** | **Miitavi komtuur**1492–1495 | Järgnev**komtuurkond likvideeriti** |
| Eelnev**Wolter von Plettenberg** | **Rēzekne foogt**1502–1507 | Järgnev**Anton Ovelacker von Wischlingen**

 |
Guy Laliberté (2007)
**Guy Laliberté** (sündinud 2. septembril 1959  Québecis) on Kanada suurettevõtja ja pokkerimängija, tsirkuseproduktsioonifirma Cirque du Soleil kaasasutaja. 

Laliberté oli nooruses tänavamuusik ja rändtsirkuseartist. 1984. aastal Jacques Cartier' Kanada avastamise 450. aastapäeva tähistamise raamides lõi ta koos Gilles Ste-Croix'ga valitsusgrandi toel kaasaegse tsirkuse Cirque du Soleil. 2006. aastal hinnati Lalibertéle kuulunud tsirkuse 95%-lise aktsiapaketi väärtuseks 1,2 miljardit USA dollarit. 2015. aastal müüs Laliberté 90% tsirkuse aktsiaid ja 2020. aastal ülejäänud 10% aktsiaid.

2007. aastal tuli ta Maailma Pokkerituuri Las Vegase turniiril neljandaks ja võitis 696 220 USA dollarit. Samal aastal ostis ta Prantsuse Polüneesias Nukutepipi atolli (5,6 km²). 2014. aastal andis Laliberté intervjuu, milles põhjendas saareostu sooviga teha atollist varjupaik lähedastele ja sõpradele puhuks kui maailmas puhkeb pandeemia või totaalne sõda. 

2009. aastal sai Lalibertést seitsmes kosmoseturist. Kosmoseagentuur Roskosmos korraldatud lõbureis kosmoselaevaga Sojuz rahvusvahelisse kosmosejaama läks talle maksma 40 miljonit USA dollarit. Kosmoses oli ta kokku 11 päeva (30. septembrist kuni 11. oktoobrini). Pärast teda pole kosmoseturiste üles lennutatud.

Tunnustus
---------

* 2004 – ajakiri  Time valis saja mõjukama inimese hulka maailmas
* 2008 – Lavali Ülikooli audoktor

Välislingid
-----------

 Guy Laliberté – pildid, videod ja helifailid Wikimedia Commonsis
**Āraiši raudteejaam** on raudteejaam Valga–Riia raudteeliinil Cēsise piirkonnas Drabeši vallas Āraišis.

Jaamas asus kuni aastani 2000 lisaks peateele veel kaks kõrvalteed, tänapäeval on neid üks. Päevas peatub jaamas üheksa reisirongi. Jaam asub Riiast 83,8 km kaugusel.

Raudteejaam avati 1889. aastal. Raudtee valmimisajal jäi see Võnnu kreisi Āraiši kihelkonda Drabeši mõisa maadele. Kuni aastani 1934 kandis see nime Araiži raudteejaam.  Aastal 1830 valmis vana jaamahoone asemele uus, ent see ehitis hävis Teises maailmasõjas.

Viited
------

1. ↑  ""Līnijai Rīga-Valka 120 gadi"". Originaali arhiivikoopia seisuga 1. september 2018. Vaadatud 25. detsembril 2015.
2. ↑  T. Altbergs, K. Augustāne, I. Pētersone. Dzelzceļi Latvijā. R: Jumava, 2009, lk 80.

Välislingid
-----------

* Infot jaama kohta; fotod (*vene keeles*)
* Jaam vanal kaardil

|  |  |  |
| --- | --- | --- |
| **Eelnev peatus** |  **Raudteepeatus liinil Riia-Valga** | **Järgnev peatus** |
|  Melturi |  **Āraiši** | Cēsis  |
Niklas Svedberg 2013. aastal AHL-i tähtede mängul
**Niklas Svedberg** (sündinud 4. septembril 1989 Sollentunas) on Rootsi jäähokimängija, kes mängib väravavahina Rootsi kõrgliiga klubis Djurgårdens IF.

Ta alustas klubikarjääri Modo Hockeys, mille koosseisus debüteeris ta Rootsi kõrgliigas hooajal 2007–08. Aastatel 2010–2012 mängis ta Rootsi kõrgliigas Brynäs IF-i ridades. 2012. aastal tuli ta Brynäsiga Rootsi meistriks.

2012. aasta mais sõlmis Svedberg lepingu NHL-i klubiga Boston Bruins. Aastatel 2012–2014 mängis ta peamiselt American Hockey League'i (AHL) klubis Providence Bruins. Hooajal 2012–13 pälvis ta liiga hooaja parimale väravavahile antava Aldege "Baz" Bastien Memorial Award'i. Samal hooajal valiti ta AHL-i tähtede mängule ja liiga hooaja sümboolsesse koosseisu. NHL-is debüteeris Svedberg Bruinsi meeskonnas 2. jaanuaril 2014 mängus Nashville Predatorsi vastu. Hooajal 2014–15 mängis Svedberg NHL-is 18 mängus.

2015. aasta mais sõlmis ta lepingu KHL-i klubiga Ufa Salavat Julajev, kus mängis kokku kaks hooaega.

2017. aastal naasis Svedberg Põhja-Ameerikasse, mängides ühe hooaja AHL-i klubis Iowa Wild.

Hooajal 2018–19 mängis ta Rootsi kõrgliigas Timrå IK ridades. Seejärel liitus ta Djurgårdensiga.

Välislingid
-----------

* Nikas Svedberg NHL.com lehel
* Niklas Svedberg hockeydb.com lehel
**Kimberly Alexis Bledel** (sündinud 16. septembril 1981 Houstonis Texases) on USA näitleja ja endine modell. 

Näitlejana on ta tuntud peamiselt Rory osa täitjana telesarjas "Gilmore'i tüdrukud" ning filmidest "Perekond Tucki igavene elu", "Sin City" ja "Rändpükste sõsarkond".

Elulugu
-------

Alexis sündis Argentinast pärit isa Martini ja Mehhikost pärit ema Nanette'i peres. Kuna mõlemad vanemad olid pärit Ladina-Ameerikast, oli Alexise kodune keel hispaania keel ning inglise keele õppis ta selgeks alles lasteaias.

Näitlemisega hakkas Alexis tegelema kaheksa-aastaselt, osaledes kohalikes teatrietendustes ("The Wizard of Oz", "Aladdin"). Keskkooli ajal jäi ta kaubamajas silma modelliagentuuri esindajale ja alustas karjääri fotomodellina, töötades nii Milanos, Tōkyōs, New Yorgis kui ka Los Angeleses.

Pärast keskkooli lõpetamist astus ta New Yorgi Ülikooli näitlemist õppima ja tal õnnestus saada ka oma esimene roll, mängides 16-aastast Roryt telesarjas "Gilmore Girls".

Alexise esimeseks filmirolliks oli Winnie osa 2002. aasta filmis "Perekond Tucki igavene elu". Sellele järgnesid 2004. aastal film "Kihlus ja eelarvamus" ning 2005. aastal filmid "Sin City" ja "Rändpükste sõsarkond".

Filmograafia
------------

| Aasta | Pealkiri | Eestikeelne pealkiri | Osa |
| --- | --- | --- | --- |
| 2002 | "Tuck Everlasting" | "Perekond Tucki igavene elu" | Winnifred "Winnie" Foster |
| 2004 | "Bride and Prejudice" | "Kihlus ja eelarvamus" | Georgina "Georgie" Darcy |
| 2004 | "The Orphan King" |  | Dylan |
| 2005 | "Sin City" | "Sin City" | Becky |
| 2005 | "The Sisterhood of the Traveling Pants" | "Rändpükste sõsarkond" | Lena Kaligaris |
| 2006 | "I'm Reed Fish" |  | Kate Paterson |
| 2008 | "The Sisterhood of the Traveling Pants 2" | "Rändpükste sõsarkond 2" | Lena Kaligaris |
| 2013 | "Remember Sunday" | "Iga päev on nagu uus" | Molly |
| 2017 | "The Handmaid's Tale" | "Teenijanna lugu" | Emily/Ofglen |

Tunnustus
---------

* 2001 *Young Artist Award*: parim näitlejatöö draamasarjas – "Gilmore Girls"
* 2002 *Family Television Award*: parim naisnäitleja – "Gilmore Girls"
* 2005 *Teen Choice Award: Choice It Girl*
* 2005 *Teen Choice Award*: parim komöödiasarja näitleja – "Gilmore Girls"
* 2006 *Teen Choice Award*: parim komöödiasarja näitleja – "Gilmore Girls"

Eraelu
------

Vabal ajal meeldib Alexisele lugeda, matkata ja fotosid teha ning pere ja sõpradega aega veeta. Ta osaleb ka organisatsiooni First Book töös, jagades raamatuid vaestele inimestele.

Aastatel 2001–2006 oli tal suhe "Gilmore Girlsi" kaasnäitleja Milo Ventimigliaga.

Välislingid
-----------

* Alexis Bledeli biograafia
* Alexis Bledel andmekogus IMDb (inglise)
Marcus Armstrong (2022)
**Marcus Armstrong** (sündinud 29. juulil 2000 Christchurchis) on Uus-Meremaa võidusõitja, kes võistleb FIA Vormel 2 meistrivõistlustel. Aastatel 2017–2021 oli ta Ferrari Driver Academy liige.

Karjäär
-------

Christchurchis sündinud Armstrong alustas kardiga võidusõitu 2010. aastal, võitis suuri tiitleid alates 2011. aastast. Tema üheistmeline debüüt pärineb 2014. aastast Uus-Meremaa Vormel Fordi meistrivõistlustel 2014–2015.

### Vormel Toyota

2016. aasta novembris oli Armstrong nende viie sõitja hulgas, keda kutsuti Ferrari Driver Academys osalema, ja kinnitati järgmisel kuul liikmeks. Samal kuul kinnitati tema osalemine 2017. aasta Vormel Toyotas M2 võistlusega, kus ta saavutas kolm võitu ja saavutas neljanda koha. 2019. aastal naaseb ta taas Vormel Toyotas sõitma koos M2 Competition meeskonnaga. Armstrong võitis viis võitu, kuid kaotas tiitli viimasel võistlusel Uus-Meremaal kaasmaalasele Liam Lawsonile.

### Vormel 4

2017. aasta veebruaris teatati, et Armstrong võistleb koos Prema Powerteamiga nii ADAC Vormel 4 kui ka Itaalia Vormel 4 meistrivõistlustel. Armstrong saavutas mõlemas sarjas seitsme võiduga ADAC Vormel 4 ja Itaalia 2017. aasta Vormel 4 meistriks teise koha.

### Euroopa Vormel 3

2018. aastal, jätkates koostööd Premaga, siirdus ta koos kahe teise FDA liikme Robert Shwartzmani, Mick Schumacheri, Ralf Aroni ja Guanyu Zhouga Euroopa Vormel 3-sse. Armstrong võitis Norisringil võidusõidu ja saavutas meistritiitli viienda koha. Macau Grand Prix’l saavutas ta üheksanda koha.

### Vormel 3

Järgmisel aastal siirdus Armstrong uuele FIA ​​Vormel 3 meistrivõistlustel ja tegi seda alati Premaga sõites. 2019. aasta aprillis liitus Armstrong Nicolas Todti programmiga All Road Management. Vormel 3 meistrivõistlustel saavutas Armstrong kaks järjestikust sprindivõitu Hungaroringil ja Spa-Francorchampsis ning ühe võidu Socis. Ta lõpetas meeskonnakaaslaste Robert Shwartzmani ja Jehan Daruvala järel teisel kohal. 2019. aasta novembris naasis Armstrong Macau Grand Prix’le, saades kaheksateistkümnendaks stardikohaks.

### Vormel 2

28. novembril 2019 teatati tema siirdumisest 2020. aasta FIA Vormel 2 meistrivõistlustele koos ART Grand Prix meeskonnaga koos Christian Lundgaardiga. Oma esimesel hooajal võitis ta kaks poodiumit, mõlemad Spielbergi ringrajal ja lõpetas hooaja lõpparvestuses kolmeteistkümnendal positsioonil.

2021. aastal jätkas Armstrong FIA Vormel 2 meistrivõistlustel sõitmist, kuid vahetas meeskonda ja liitus DAMSiga koos Roy Nissanyga. Ta saavutab oma esimese poodiumi uue meeskonnaga Silverstone'i teises sõidus. Jeddah nädalavahetuse esimesel võistlusel suudab Armstrong võita oma esimese võistluse Vormel 2-s, edestades kaasmaalast Liam Lawsoni.

2021. aasta detsembris osales Armstrong koos Hitech Grand Prix meeskonnaga Yas Marina ringrajal Vormel 2 hooajajärgsel testimisel. 19. jaanuaril kohtunik Armstrongi koos Jüri Vipsiga 2022. aasta hooajaks.

Välislingid
-----------

* Marcus Armstrong, selle driverdb.com, DriverDB AB. (inglise keeles)
**Niko Bellic** (serbia: Нико Белић) on arvutimängu Grand Theft Auto IV peategelane.

30-aastane mees Ida-Euroopast Niko Belić läheb otsima paremat elu Ameerikast ,Liberty Cityst, kus kõik pidi palju parem olema. Kui ta oma nõo kutsel Ameerikasse uut elu alustama tuli, nägi ta, et elu polegi nii hea, nagu ta nõbu Roman seda e-kirjas kirjeldas. Kuid Niko ei pöördu tagasi oma koju, vaid jätkab elu Liberty Citys, kus kõik on võimalik. Seal olemine teeb Niko omamoodi õnnetuks, sest kohtab juba sealgi oma vanu nii nimetatud "kamraade". Niko avastab uut maailma. Leiab uusi sõpru, leiab uusi inimesi, kes talle raha pakuvad. Niko tuli ka Ameerikasse sellepärast, et põgeneda halvast mälestusest kus kunagi Serbia sõjaväes tapeti kõik ta sõbrad. Kuid kui Niko teab ,et mõned neist on juba ka Ameerikasse kolinud, hakkab ta tõde otsima kes tappis ära tema sõbrad. Niko peab läbima 88 missionilise story, et saada tõde teada kes tappis ta sõbrad.

| * v
* r
"Grand Theft Auto" seeria |
| --- |
| Mängud | 
"Grand Theft Auto" ("London Mission Packs") **·** "Grand Theft Auto 2" **·** "Grand Theft Auto III" **·** "Vice City" **·** "San Andreas" **·** "Advance" **·** "Liberty City Stories" **·** "Vice City Stories" **·** "Grand Theft Auto IV (The Lost and Damned" **·** "The Ballad of Gay Tony)" **·** "Chinatown Wars" **·** "Grand Theft Auto V" |
| Peategelased | 
Claude **·**  Tommy Vercetti **·**  Carl "CJ" Johnson **·**  Mike **·**  Toni Cipriani **·**  Victor Vance **·**  Niko Bellic **·**  Michael De Santa **·**  Trevor Philips **·**  Franklin Clinton |
Marcus Högberg 2014. aastal Linköpingi väravavahina
**Marcus Erik Högberg** (sündinud 25. novembril 1994 Örebros) on Rootsi jäähokimängija, kes mängib väravavahina Rootsi kõrgliiga klubis Linköping.

Ta alustas Linköpingis ka klubikarjääri, debüteerides Rootsi kõrgliigas hooajal 2012/13. Linköpingi põhiväravavahina mängis ta alates hooajast 2014/15.

2013. aastal valis Ottawa Senators ta NHL-i *draft* '​is 78. valikuna. Senatorsiga sõlmis ta lepingu 2017. aasta märtsis. Hooaja 2016/17 lõpus debüteeris ta American Hockey League'is (AHL) Ottawa Senatorsi tütarklubis Binghamton Senators. Järgmisel hooajal mängis ta AHL-is Senatorsi tütarklubis Belleville Senators ja omakorda selle tütarklubis Brampton Beast ECHL-is. NHL-is debüteeris ta 29. detsembril 2018 mängus Washington Capitalsi vastu. Hooajal 2018–19 sai ta NHL-is kirja neli mängu ning 2019. aasta juunis pikendas ta Senatorsiga lepingut kahe aasta võrra. Hooajal 2019–20 sai Högberg NHL-is kirja 24 mängu ja hooajal 2020–21 14 mängu.

2021. aasta juunis naasis ta Linköpingi, kellega sõlmis nelja-aastase lepingu.

Högberg võitis hõbemedali 2012. aastal Rootsi kuni 18-aastaste koondisega omavanuste maailmameistrivõistlustel ja 2014. aastal Rootsi kuni 20-aastaste koondisega juunioride maailmameistrivõistlustel.

Viited
------

1. ↑  "Senators sign goaltender Marcus Hogberg to a two-year contract extension". nhl.com. 19.6.2019. Vaadatud 29.4.2022
2. ↑  "Marcus Högberg kommer hem till Cluben!". lhc.eu. 17.6.2021. Vaadatud 29.4.2022

Välislingid
-----------

* Marcus Högberg NHL.com lehel
* Marcus Högberg hockeydb.com lehel
Guy Sebastian (2014)
**Guy Theodore Sebastian** (sündinud 26. oktoobril 1981 Klangis Malaisias) on Austraalia laulja.

Ta kasvas üles Adelaide'is Austraalias. Ta oli 2003. aastal "Australian Idoli" esimese hooaja võitja ja sõlmis plaadilepingu BMG-ga. Tema esimene singel "Angels Brought Me Here", millega ta võitis "Australian Idol'i", tõusis Austraalia singlite edetabelis ARIA Singles Chart esikohale. 2003. aasta detsembris avaldas ta oma debüütalbumi "Just as I Am", mis sai Austraalias kuus ja Uus-Meremaal kaks plaatinaplaati. Kokku on ta avaldanud kaheksa albumit, mis on Austraalia edetabelis jõudnud esikümnesse. Viimane album, "Madness", ilmus 2014. aastal.

Ta on olnud ka Austraalia "The X Factori" üks kohtunikest.

2015. aasta Eurovisiooni lauluvõistlusel esindas Austraaliat lauluga "Tonight Again". Finaalkontserdil sai ta 196 punktiga viienda koha.

Diskograafia
------------

### Stuudioalbumid

* "Just as I Am" (2003)
* "Beautiful Life" (2004)
* "Closer to the Sun" (2006)
* "The Memphis Album" (2007)
* "Like it Like That" (2009)
* "Armageddon" (2012)
* "Madness" (2014)
* "Conscious" (2017)
* "T.R.U.T.H." (2020)

### Kogumikalbumid

* "Twenty Ten" (2010)

### DVD-d/CD-d

* "The Memphis Tour" (2008)

### EP-d

* "Your Song" (2007)
* "Guy Sebastian EP" (2009)
* "Part 1" (2016)

Viited
------

1. ↑  "Austraaliat esindab Eurovisioonil talendisaate võitja Guy Sebastian". Menu ERR. 5. märts 2015. Kasutatud 23. mai 2015

Välislingid
-----------

* Ametlik koduleht


| * v
* r
Austraalia esindajad Eurovisiooni lauluvõistlusel |
| --- |
| 

* 2015: Guy Sebastian
* 2016: Dami Im
* 2017: Isaiah Firebrace
* 2018: Jessica Mauboy
* 2019: Kate Miller-Heidke
* ~~2020: Montaigne~~
* 2021: Montaigne
* 2022: Sheldon Riley
* 2023: Voyager

 |
**Marcus Hildebrandt** (õieti **Ernst Marcus Hildebrandt**; sündinud 31. detsembril 1969 Goslaris Saksamaal) on Eesti pedagoog, Hugo Treffneri gümnaasiumi inglise ja ladina keele õpetaja, vabakutseline tõlkija.

Hildebrandt kaitses 1994. aastal USA-s Texase Ülikooli Austinis inglise keele ja lingvistika bakalaureusetöö *summa cum laude*. Lisaks on ta õppinud Göttingeni ülikoolis inglise filoloogiat ja ladina keelt ning lõpetanud õpingud 1997. aastal. Aastatel 1998–2000 läbis Hildebrandt õpetajakoolituse Tübingenis Saksamaal.

2000. aastal tuli Hildebrandt Saksa valitsuse toel Eestisse tutvustama saksa kultuuri ja õpetama saksa keelt Tartu Raatuse Gümnaasiumis, kus töötas kuni 2006. aastani. Pärast seda õpetas ta ühe aasta Tartu Kivilinna Gümnaasiumis saksa keelt. 2008. aastast töötab Hildebrandt Tartu Hugo Treffneri Gümnaasiumis inglise ja ladina keele õpetajana. Aastatel 2007-2018 kuulus Hildebrandt Eesti Sotsiaaldemokraatlikusse erakonda.

2015. aastal valiti ta Hugo Treffneri gümnaasiumi aasta õpetajaks. 2016. aastal oli Hildebrandt "Eestimaa õpib ja tänab" Tartu linna aasta gümnaasiumiõpetaja kandidaat.

Hildebrandt on kirjutanud haridusteemalisi artikleid ajalehtedes Postimees ja Õpetajate Leht.

Viited
------

1. ↑
2. ↑

Välislingid
-----------

* 
* 
* 
* 
* 
* 
* 
* 
* 
* 
* 
*
**Külli Tammur** (sünninimi **Külli Urvik**; sündinud 22. aprillil 1983) on Eesti riigiametnik ja poliitik, alates 30. oktoobrist 2017 Lääne-Harju vallavolikogu esimees.

Ta lõpetas aastal 2010 Tallinna Ülikooli, ta on töötanud viimastel aastatel Keskkonnaagentuuri projektijuhina.

Aastatel 2009–2017 oli ta Padise vallavolikogu esimees. Nii 2009. aasta kohalikel valimistel kui ka 2013. aasta kohalikel valimistel kandideeris ta valimisliidu "Koostöö" nimekirjas, sai 2009. aastal 22 häälega asendusmandaadi ja 2013. aastal 46 häälega otsemandaadi.

2017. aasta kohalikel valimistel kandideeris ta moodustamisel olnud Lääne-Harju vallas valimisliidu "Valimisliitude Ühendus" nimekirjas, sai kokku 134 häält ja pääses selle tulemusega vallavolikogusse. Vallavolikogu esimesel istungil valiti ta ühehäälselt volikogu esimeheks.

Ta kandideeris 2023. aasta valimistel Eesti 200 nimekirjas Riigikokku, kogus valimisringkonnas nr 4 (Harju- (v.a Tallinn) ja Raplamaa) 1275 häält ning ei osutunud valituks.

Viited
------

1. ↑
2. ↑  Padise Vallavolikogu valimiste tulemused ja koosseisud 1993-2013 Padise vald, 6.09.2016 (vaadatud 1.11.2017)
3. ↑  Valimistulemus Padise vallas Vabariigi Valimiskomisjon: KOV2009 (vaadatud 1.11.2017)
4. ↑  Valimistulemus Padise vallas Vabariigi Valimiskomisjon: KOV2013 (vaadatud 1.11.2017)
5. ↑  Valimistulemus Lääne-Harju vallas valimised.ee (vaadatud 1.11.2017)
Dudu 2018. aastal Palmeirase särgis
Dudu 2013. aastal Kiievi Dinamoga
**Eduardo Pereira Rodrigues** (mängijanimega **Dudu**; 7. jaanuaril 1992 Goiânias) on Brasiilia jalgpallur. Ta mängib ründava poolkaitsjana Brasiilia kõrgliiga klubis Palmeiras.

Dudu alustas klubikarjääri 2009. aastal Cruzeiros. Debüüdi Brasiilia kõrgliigas tegi ta 2009. aastal. 2010. aasta hooaja veetis ta laenul esiliiga klubis Coritiba. Ta aitas klubi esiliiga võita ja kindlustada pääs kõrgliigasse.

2011. aasta augustis sõlmis ta lepingu Ukraina kõrgliiga klubiga Kiievi Dinamo. Esimesel hooajal Ukraina kõrgliigas pääses ta Dinamo koosseisus väljakule vaid neljal ja teisel hooajal 13 korral, kuid lõi mõlemal hooajal ühe värava.

2014. aasta hooaja veetis ta laenul Brasiilia kõrgliiga klubis Grêmio. Sama aasta 21. septembril toimunud mängus Chapecoense vastu lõi ta oma esimese värava Brasiilia kõrgliigas.

2015. aasta jaanuaris sõlmis ta Brasiilia kõrgliiga klubiga Palmeiras viie aasta pikkuse lepingu. 2015. aasta Brasiilia karikavõistluste finaalmängus Santose vastu lõi ta kaks väravat, aidates Palmeirase Brasiilia karikavõiduni. Sama aasta Brasiilia meistrivõistlustel lõi ta kümme väravat, olles liigas klubi parim väravakütt.

2016. aastal tuli ta Palmeirasega Brasiilia meistriks. Ta lõi sel hooajal kõrgliigas kuus väravat ja valiti liiga hooaja sümboolsesse koosseisu.

2018. aasta märtsis pikendas ta Palmeirasega lepingut kuni 2022. aastani. Samal aastal tuli ta klubiga taas Brasiilia meistriks. Ta andis sel hooajal liigas 15 resultatiivset väravasöötu, olles sellega liigas parim. Samuti valiti ta kogu liiga hooaja parimaks mängijaks.

Hooajal 2020–21 oli ta Palmeirasest laenul Katari kõrgliiga klubis Al-Duhail. Ta lõi liigas 14 väravat ja oli sellega liigas paremuselt teine väravakütt. Lisaks andis ta kümme väravasöötu.

2011. aastal tuli Dudu Brasiilia kuni 20-aastaste koondisega juunioride maailmameistriks. Ta lõi turniiril kolm väravat. Debüüdi Brasiilia jalgpallikoondises tegi ta sama aasta 10. novembril sõprusmängus Gaboni vastu. Esimese värava koondise särgis lõi ta 25. jaanuaril 2017 sõprusmängus Colombia vastu, tuues Brasiiliale minimaalse 1:0 võidu.

Saavutused
----------

Coritiba
* Campeonato Brasileiro Série B: 2010

Cruzeiro
* Campeonato Mineiro: 2011

Palmeiras
* Copa do Brasil: 2015
* Campeonato Brasileiro Série A: 2016, 2018

Viited
------

1. ↑  "Verdão acerta contratação do atacante Dudu; exames serão feitos nesta segunda". Palmeiras. Vaadatud 6.12.2018
2. ↑  "Dudu renova contrato com Palmeiras até o final de 2022". Globoesporte. Vaadatud 6.1.2018

Välislingid
-----------

* Eduardo Pereira Rodrigues Soccerway lehel
**Nasta Pino** (1. juuli 1934 Mikitamäe vald, Petserimaa – 15. detsember 2017) oli eesti kirjanik ja ajakirjanik.

Pino sündis taluperes üheksanda lapsena. 

Ta lõpetas 1953. aastal Tartu 3. Keskkooli ja 1958. aastal Tartu Riikliku Ülikooli ajakirjanduse erialal. 

Ajakirjanikutööd alustas ta kirjandusliku kaastöölisena Elva ajalehes Uus Tee. Ta töötas aastakümneid Eesti NSV hinnatuimas[*viide?*] ajalehes Edasi, olles tunnustatud põllumajandusajakirjanik.

Looming
-------

Tema sulest on ilmunud romaanid "Ja andke meile andeks meie võlad" (1994), "Vaikne on" (2000), "Suvekurbus" (2003) ja „Trepikoda" (2014), samuti hulk lühiproosat ning mälestusteraamatuid ("Seal, kus rukkiväli", 2011; "Minu aeg ja selle lugu", 2015 jt).

Tunnustus
---------

* 2001 Eduard Vilde nimeline kirjandusauhind ("Vaikne on")
* 2013 Rukkiräägu kultuuriauhind

Liikmesus
---------

* Eesti Kirjanike Liit

Isiklikku
---------

Tema õde oli rahvaluuleteadlane Veera Pino ja poeg ajakirjanik Jüri Pino.

Viited
------

1. ↑  Suri ajakirjanik ja kirjanik Nasta Pino

|  |  |
| --- | --- |
|  | Tsitaadid Vikitsitaatides: **Nasta Pino** |
**Ämblikulaadsed** ehk **arahniidid** (*Arachnida*) on klass, mis kuulub lülijalgsete hõimkonda (samasse hõimkonda kuuluvad veel vähid, hulkjalgsed ja putukad).

Eluviis
-------

Enamik ämblikulaadseid elab maismaal. Ämblikulaadsed elavad küllaltki varjatult ja enamik on röövtoidulised, kes kütivad väiksemaid selgrootuid. Paljud koovad saagi püüdmiseks võrgu.

Morfoloogia
-----------

Ämblikulaadsete keha on kaheks osaks jagunenud – pearindmikuks ehk eeskehaks ja tagakehaks. Lestadel (*Acarina*) ja koibikulistel (*Opiliones*) on pearindmik ja tagakeha kokku kasvanud. Ämblikel on tagakeha muu kehaga seotud kitsa varrekese abil. Kõikidel ämblikulaadsetel on kaheksa jalga ning kaks paari suiseid. Selliseid tundlaid nagu vähkidel ja putukatel ämblikulaadsetel pole.

Anatoomia
---------

Närvisüsteem on ämblikulaadsetel kõhtmine. Suurem juhtimiskeskus on koondunud rindmikupiirkonda. Peaaju paikneb söögitoru kohal ning tema ülesandeks on töödelda peapiirkonnas asuvate meeleelundite signaale. 

Silmi on erinevatel ämblikulaadsetel üks kuni viis paari. Paljud pinnases elavad lestad aga on hoopis pimedad. Silmad on tüübilt lihtsilmad. Nägemisvõime on neil piiratud ning nad tajuvad vaid valguse muutumist ja liikumist.

Sigimine
--------

Ämblikulaadsed on lahksugulised. Sugunäärmed, kas muna- või seemnesarjad, asuvad tagakehas. Sigimisbioloogia on neil väga mitmekesine ning paljudel liikidel eelneb paaritumisele omapärane pulmatants. Mõnel lestaliigil täheldatakse partenogeneesi. 
Ämblikulaadsed on valdavalt munejad, kuid esineb ka sünnitajaid vorme.

Seltsid
-------

Ämblikulaadsete sekka kuuluvad ka vesilestad 
* Skorpionilised (*Scorpiones*)
* Viburskorpionilised (*Uropygi*)
* Tartariidilised (*Tartarides*)
* Viburämblikulised (*Amblypygi*)
* Pikksabalised (*Palpigradi*)
* Ebaskorpionilised (*Pseudoscorpiones*)
* Hämmalised (*Solifugae*)
* Koibikulised (*Opiliones*)
* Kapuutsämblikulised (*Ricinulei*)
* Ämblikulised (*Aranei*)
* Pärislestalised (*Acariformes*)
* Nugilestalised (*Parasitiformes*)
* Koiblestalised (*Opilioacarina* s. *Notostigmata*)

Vaata ka
--------

* arahnoloogia
* ämblikulaadsete loend
**Claude Duneton** [klood dünet'o(n)] (21. aprill 1935 Lagleygeolle Corrèze'i departemangus – 21. märts 2012 Lille) oli prantsuse kirjanik ja publitsist, tõlkija ja näitleja.

Dunetoni kodune keel oli oksitaani keel, prantsuse keele õppis ta selgeks alles koolis. Ta tundis huvi rahvakeele ja rahvakultuuri vastu, koostades muu hulgas rahvalike keelendite antoloogia "Kirp kõrvas" ("La Puce à l'oreille", 1981), prantsuskeelsete kujundlike väljendite entsüklopeedia "Piltlike väljendite bukett" ("Le Bouquet des expressions imagées", 1990), prantsuse kõnekeele sõnastiku "Le Guide du français familier" (1998) ning kaheköitelise teose "Prantsuse laulu ajalugu" ("Histoire de la chanson française", 1998).

Duneton juhtis ka keeleteemalisi raadiosaateid kanalis France Culture ning kirjutas iganädalast keelerubriiki ajalehes Le Figaro.

Teoseid eesti keeles
--------------------

* "Punaste metsade taga" ("Loin des forêts rouges"), tõlkinud Indrek Koff. Tallinn: Kultuurileht, 2010 (Loomingu Raamatukogu 30, 2010)

Välislingid
-----------

* Claude Dunetoni biograafia, bibliograafia ja katkend intervjuust
Nassau-Usingeni lipp
Nassau-Usingeni vapp.
**Nassau-Usingen** oli Saksa-Rooma riigi krahvkond Ülem-Reini ringkonnas, mis sai aastal 1688 vürstkonnaks.

Krahvkonna juured on keskaegses Weilnau krahvkonnas, mille Nassau-Weilburgi krahvid aastal 1602 omandasid. See krahvkond jagati aastal 1629 Nassau-Weilburgi, Nassau-Idsteini ja Nassau-Saarbrückeni liinideks, mis jagati vaid 30 aastat hiljem aastal 1659.

Tekkinud krahvkonnad olid Nassau-Saarbrücken, Nassau-Ottweiler ja Nassau-Usingen. 18. sajandi alguses suri 3 Nassau liini välja ja Nassau-Usingen sai nende järglaseks (1721 Nassau-Idstein, 1723 Nassau-Ottweiler ja 1728 Nassau-Saarbrücken). Aastal 1735 jagunes Nassau-Usingen taas Nassau-Usingeniks ja Nassau-Saarbrückeniks. Aastal 1797 päris Nassau-Usingen Nassau-Saarbrückeni.

17. juulil 1806 astusid Nassau-Usingeni ja Nassau-Weilburgi krahvkonnad Reini Liitu. Napoleon I survel ühinesid krahvkonnad 30. augustil 1806, et moodustada Nassau hertsogkond Nassau-Usingeni vürsti Friedrich Augusti ja tema noorema nõo, Nassau-Weilburgi vürsti Friedrich Wilhelmi ühisvalitsemise alla. Kuna Friedrich Augustil ei olnud pärijaid, nõustus ta sellega, et Friedrich Wilhelm saab pärast tema surma ainuvalitsejaks. Kuid Friedrich Wilhelm suri 9. jaanuaril 1816 Weilburgi lossi trepilt kukkudes ja tema poeg Wilhelm sai ühinenud Nassau hertsogiks.

Tiitlile pretendeeris vürst Friedrich Augusti poolvenna Karl Philippi liin.

Vaata ka
--------

* Nassau dünastia
* Nassau hertsogkond
* Nassau-Weilburgi dünastia
**Danilo Kiš** (kirillitsas *Данило Киш*; 22. veebruar 1935 Subotica – 15. oktoober 1989 Pariis) oli Jugoslaavia kirjanik ja tõlkija.

Ta sündis 1935. aastal Suboticas Põhja-Bačka ringkonnas Vojvodinas segaperekonnas. Tema ema oli pärit Tšernogooriast ja isa oli ungari juut. 1939. aastal ristiti ta Novi Sadis Serbia Õigeusu Kiriku kommete järgi. Tema isa arreteeriti 1944. aastal ja ta saadeti Oświęcimi koonduslaagrisse. 1947. aastal asus ta koos ema ja õega Cetinjesse Montenegrosse, kus elas tema onu. Cetinjes lõpetas ta ka 1954. aastal gümnaasiumi. Seejärel asus ta õppima Belgradi Ülikooli filosoofiateaduskonda kirjandusteadust, ülikooli lõpetas ta 1958. aastal.

Ta debüteeris kirjanduses 1962. aastal lühiromaanidega "Pööning" (*Mansarda*) ja "Psalm 44".

1973. aastal asus ta elama Prantsusmaale, kus ta asus Bordeaux' I Ülikoolis õpetama serbohorvaadi keelt. Aastatel 1979–1985 õpetas ta serbohorvaadi keelt ja jugoslaavia kirjandust Lille'i I ülikoolis. Toona viibis ta ka tihti Jugoslaavias, põhiliselt Belgradis ja Montenegros.

Ta on tõlkinud serbohorvaadi keelde vene poeete (Ossip Mandelštam, Sergei Jessenin, Marina Tsvetajeva), ungari poeete (Sándor Petőfi, Endre Ady), aga ka prantsuse autoreid (Lautréamont, Charles Baudelaire, Raymond Queneau, Jacques Prévert).

Danilo Kiš suri 1989. aastal Pariisis kopsuvähki ja ta maeti (vastavalt tema soovile) Belgradis õigeusu kommetele vastavalt.

Tunnustus
---------

* 1988 Serbia Teaduste ja Kunstide Akadeemia liige

Isiklikku
---------

Ta oli kaks korda abielus. Tema esimene abikaasa oli Mirjana Miočinvić, abielu lahutati 1981. aastal. Seejärel abiellus ta Pascale Delpechiga, kes tõlkis tema raamatuid prantsuse keelde.
**Lõuna-Gyeongsangi provints** (ka *Lõuna-Kyŏngsangi provints*, Lõuna-Korea omaladinas *Gyeongsangnam-do*, McCune-Reischaueri süsteemis *Kyŏngsang-namdo*) on 1. järgu haldusüksus Lõuna-Koreas.

Pindalalt on see riigi neljas provints ja võtab enda alla 10,5% kogu Lõuna-Korea pindalast.

Lõuna-Gyeongsangi provints on tasane ja madal maa. 37% on madalam kui 100 m, 49% on 100–500 m kõrgune, 12% on 500–1000 m kõrgune ja 2% on ulatub üle 1000 m. Provintsi idaosas on palju orge ja üle 1000 m kõrguvaid mägesid: Cheonhwangsan (1189 m), Sinbulsan (1209 m), Wonhyosan (922 m) ja Cheonseongsan (840 m).

Praegune nimi Lõuna-Gyeongsang anti provintsile kohaliku omavalitsuste süsteemi reformi käigus Joseoni perioodi lõpul (edikt nr 36 4. augustist 1896). Varasem süsteem vahetati uue vastu välja, 23 *bu*'d muudeti 13 *do*'ks ning Gyeongsangi provints jagati põhja- ja lõunaprovintsiks.

Viited
------

1. ↑

Välislingid
-----------

 Lõuna-Gyeongsangi provints – pildid, videod ja helifailid Wikimedia Commonsis

Lõuna-Korea lipp
Lõuna-Korea 1. järgu haldusüksused

Busan **·** 
Daegu **·** 
Daejeon **·** 
Gangwoni provints **·** 
Gwangju **·** 
Gyeonggi provints **·** 
Incheon **·** 
Jeju provints **·** 
Lõuna-Chungcheongi provints **·** 
Lõuna-Gyeongsangi provints **·** 
Lõuna-Jeolla provints **·** 
Põhja-Chungcheongi provints **·** 
Põhja-Gyeongsangi provints **·** 
Põhja-Jeolla provints **·** 
Sejong **·** 
Soul **·** 
Ulsan
**Eduardo Montiel de la Cerda** (9. aprill 1835 – 1900) oli Nicaragua poliitik ja sõjaväelane, 1893. aastal lühikest aega Nicaragua president. 

Eduardo Montiel de la Cerda sündis 9. aprillil 1835 Granadas. Ta abiellus Mercedes Vega Vegaga. Poliitilistelt vaadetelt oli ta konservatiiv.

Roberto Sacasa võimuloleku ajal tabas Nicaraguat poliitiline kriis. Nicaraguas oli presidentide teine ametiaeg põhiseaduslikult keelustatud ja kuigi esimesel korral oli ta olnud vaid ajutine president, tekitas see lõhe tema oma partei ridades, samuti tõi see kaasa liberaalsemate ringkondade pahameele. 28. aprillil 1893 tipnes see ülestõusuga Granadas ja ülestõusnud, kelle ridades olid ka Joaquín Zavala Solís ja José Santos Zelaya, valisid presidendiks Eduardo Montiel de la Cerda. Kuigi Roberto Sacasa ametiaeg oleks pidanud kestma aastani 1895, loobus ta samal aastal vabatahtlikult võimust ja määras enda asemele riigi uueks presidendiks Salvador Machado Agüero. Konservatiivina tunnustas Eduardo Montiel de la Cerda uut riigipead ja see tõi kaasa konservatiivsete vägede lahkumise ülestõusnute ridadest.

Eduardo Montiel de la Cerda suri 1900. aastal oma sünnilinnas Granadas.


|  |  |  |
| --- | --- | --- |
| Eelnev**Roberto Sacasa** | **Nicaragua president**28. aprill 1893 – 31. mai 1893 | Järgnev**Salvador Machado Agüero** |
**Lõuna-Kivu provints** on 1. järgu haldusüksus (provints) Kongo Demokraatlikus Vabariigis.

Lõuna-Kivu asub riigi idapiiril ning piirneb Rwanda, Burundi ja Tansaaniaga. Põhjas piirneb see Põhja-Kivu, läänes Maniema ja lõunas Tanganyika provintsiga.

Provintsi halduskeskus on Bukavu. Teine suurem linn on Uvira – sadamalinn Tanganjika järve ääres järve põhjatipus. 

Lõuna-Kivu ametlik keel on suahiili keel.

Lõuna-Kivu on üks piirkondi, mis on aastaid kestnud kodusõjas kõige rohkem kannatanud.

Juulis 2010 hukkus Lõuna-Kivu provintsis Burundi piiri lähedal paakauto plahvatuse tagajärjel puhkenud tulekahjus vähemalt 220 inimest ja mitusada sai vigastada. 

Kongo DV provintsid

* Alam-Uélé
* Ekvaator
* Ida-Kasaï
* Ituri
* Kasaï
* Kesk-Kasaï
* Kesk-Kongo
* Kinshasa (keskalluvusega linn)
* Kwango
* Kwilu
* Lomami
* Lualaba
* Lõuna-Kivu
* Lõuna-Ubangi
* Mai-Ndombe
* Maniema
* Mongala
* Põhja-Kivu
* Põhja-Ubangi
* Sankuru
* Tanganyika
* Tshopo
* Tshuapa
* Ülem-Katanga
* Ülem-Lomami
* Ülem-Uélé
**Providence'i maakond** (*Providence County*) on maakond USA-s Rhode Islandi osariigis.

Maakonna halduskeskus ja suurim linn on Providence.

Maakonna pindala on 1129 km². Veepindala on 60 km².

Elanike arv oli 2010. aasta rahvaloenduse järgi 626 667. Aastal 2000 oli elanike arv 621 602.

Naabermaakonnad
---------------

* Norfolki maakond (loodes)
* Bristoli maakond (Massachusetts) (idas)
* Bristoli maakond (Rhode Island) (kagus)
* Kenti maakond (lõunas)
* Windhami maakond (läänes)
* Worcesteri maakond (kirdes)

Ajalugu
-------

Providence'i maakond moodustati 1703. aastal algse nimega *Providence Plantationsi maakond*, 1729. aastal nime muudeti.

Sarnaselt teiste Rhode Islandi maakondadega likvideeriti maakonna omavalitsus 1846. aastal. Maakond jaguneb kuueks linnaks (city): Providence, Central Falls, Cranston, East Providence, Pawtucket ja Woonsocket ning kümneks aleviks (town): Burrillville, Cumberland, Foster, Glocester, Johnston, Lincoln, North Providence, North Smithfield, Scituate ja Smithfield.

Viited
------

1. ↑  2020 United States Census, vaadatud 1.01.2022.

| * v
* r
Rhode Island maakonnad |
| --- |
| 
Bristol **·** Kent **·** Newport **·** Providence **·** Washington |  |
Audru ringrada
Audru ringrada (2001–2011)
**Audru ringrada** (Porsche Ring) on ringrada Pärnumaal Pärnu linnas Papsaare külas. Ringraja ala hõlmab 76 hektarit. Ringraja tänapäevasel kujul välja ehitamiseks andis õigusliku aluse 2009.a Audru Vallavolikogu kehtestatud detailplaneering.

Detailplaneeringuga nähti ette alal varem tegutsenud ringraja pikendamine. 2008. aastal oli ringraja pikkus 2114,4 meetrit. AS Pöyry Entec poolt (koostajad: Janne Tekku ja Kaur Lass) koostöös Tarmo Sulgeriga (OÜ Stratum, ringraja kuju paika pannud liiklusinsner, kes ise on ka tegelenud ringrajasõiduga ja on mitmekordne Eesti meister) koostatud detailplaneeringus nähti ette uue raja pikkuseks 3200,4 m. Uus rada kavandati nii, et see võimaldab rada kasutada grade 4 rajana, kus saavad sõita F3 standardi võistluste jaoks sobivad autod ja kereautod.

Uus rada kulgeks täies mahus vana rada mööda ja sellele kavandati lisaks juurde ehitada ca 1000 m pikkune lisalõik (läänepoolne aas, millel asub stardirada). Samuti andis detailplaneering võimaluse kavandada ringrajaga osaliselt haakuv rallikrossirada (mis asub vana ringraja põhjaosas asuva ringi keskel) ja väikesed vaheteed, mis võimaldavad ringrada kasutada väiksemate osade kaupa.

Detailplaneeringu faasis oli ringraja arendaja Erki Sport Racing OÜ. Detailplaneeringu kehtestamise järel ringraja haldaja leidmiseks korraldatud hanke võitis tehnikaspordiklubi MTÜ A2 Racing. 2011 aastal korraldas A2 Racing Audru ringraja rekonstrueerimishanke, mille võitis ligi 3,5 miljoni eurose pakkumisega Lemminkäinen Eesti OÜ. Ringrada ehitati välja EAS toel. EAS otsustas toetada Audru ringraja ehitust üle 3,19 miljoni euroga (50 miljoni krooniga), kusjuures omafinantseeringu määraks fikseeriti 27,5 protsenti ehk umbes 1,4 miljonit eurot. Uus ringrada avati võistlusteks 2012 aasta sügisel. Esimene täisvõistlushooaeg leidis aset 2013 aastal. 8. märtsil 2013 sõlmiti leping auto24.ee, Audruringi ja AS Sanoma Baltics vahel ning aastani 2023 kannab ringrada nime auto24ring. 27. aprillil 2013 avati renoveeritud Audru ringrada. Audru ringrada kandis auto24ring nime 2020. aastani ja 9. augustil 2021 sõlmiti 5-aastane nimisponsori leping Porschega ning Audruringu uueks nimeks sai Porsche Ring.

Audru ringraja andmed (märts 2013 seisuga):

* raja pikkus 3,2 km;
* raja laius 12/14 m;
* 23 garaažiboksi;
* *pit lane* laius 12 m;
* 32 stardikohta autodele;
* 5 paremkurvi, 10 vasakkurvi;

Viited
------

1. ↑  Pärnu Postimees: Audru ringrada renoveeritakse Baltimaade moodsaimaks 17. detsember 2011
2. ↑  "Audruring, auto24 ja Toyota Baltic sõlmisid pikaajalised koostöölepingud". Originaali arhiivikoopia seisuga 22. märts 2013. Vaadatud 29. augustil 2013.

Välislingid
-----------

* Koduleht
* Ringraja uus haldaja vaatab tulevikku optimistliku pilguga Pärnu Postimees, 17.12.2009
* Audru ringrada renoveeritakse Baltimaade moodsaimaks ERR, 15. detsember 2011
* Kaks projekti, kaks arengut Pärnu Postimees, 18.02.2012
* Audru valla koduleht – kehtivad planeeringud Papsaare külas
Danny Graham (2010)
**Daniel Anthony William Graham** (sündinud 12. augustil 1985 Gatesheadis) on Inglismaa jalgpallur, kes mängib ründajana Inglismaa esiliiga klubis Blackburn Rovers.

Ta on veetnud kogu klubikarjääri Inglismaal. Ta alustas klubikarjääri Middlesbrough's, kuid tegi profidebüüdi hooajal 2003–04 Inglismaa tugevuselt neljanda liiga klubis Darlington. Järgmisel hooajal tegi ta Middlesbrough' ridades debüüdi Inglismaa kõrgliigas. Premier League'is on ta mängud veel Swansea Cityga (2011–2012), Sunderlandiga (2013 ja 2015–2016), Hull Cityga (2013–14). Inglismaa kõrgliigas on ta teinud kõige edukama hooaja 2011–12, kui ta lõi Swansea City särgis 12 väravat. Ühelgi teisel hooajal pole kõrgliigas üle kolme värava löönud.

Lisaks Premier League'ile on ta paljude klubidega mänginud Inglismaa esiliigas ja tugevuselt kolmandas liigas League One. Hooajal 2010–11 lõi ta Watfordi särgis Inglismaa esiliigas 21 väravat ning oli sel hooajal liiga suurim väravakütt. Liigas on ta löönud ühel hooajal vähemalt kümme väravat kokku kaheksal hooajal.

Hooajal 2010–11 valiti ta Inglismaa esiliiga (Watfordi meeskonnas) ja hooajal 2017–18 League One'i (Blackburn Roversi meeskonnas) sümboolsesse koosseisu. Hooajal 2010–11 valiti ta lisaks Watfordi hooaja parimaks mängijaks. 2019. aastal valiti ta Blackburn Roversi aasta mängijaks.

Välislingid
-----------

 Danny Graham – pildid, videod ja helifailid Wikimedia Commonsis
Diakriitilised märgid toonide märkimiseks
***Pinyin*** [phin-in] (拼音 pīnyīn) on hiina keele omaladina transliteratsioon Hiina Rahvavabariigis.

*Pinyin* tähendab mandariini keeles sõna-sõnalt 'häälduspärane kirjutamine'. Tavaliselt peetakse selle väljendiga silmas ***hanyu pinyin*** 'i (汉语拼音; hànyǔ pīnyīn; hiinlaste keele *pinyin*).

*Pinyin* kiideti Hiina Rahvavabariigis heaks 1958. ja võeti kasutusele 1979. aastal. See asendas vanema Wade'i-Giles'i transkriptsiooni (1859) ja selle 1912. aasta modifikatsiooni *bopomofo*.

Sarnased süsteemid töötati välja hiina keele dialektide jaoks ja Hiina vähemusrahvuste keelte jaoks. Vastav süsteem Kantoni dialekti jaoks on *penkyamp*, mille nimi vastab Kantoni dialektis sõnale *pinyin*.

1979 tunnistas Rahvusvaheline Standardiorganisatsioon (ISO) *pinyin*'i uushiina keele standardseks transkriptsiooniks.

See transkriptsioon ei ole kohandatud ühelegi konkreetsele ladina kirja kasutavale keelele ning on kasutatav kõigis neis. *Pinyin*'i kasutatakse ka hiinakeelse teksti arvutisse sisestamisel.

Diakriitiliste märkidega tähed
------------------------------

* a ā ǎ á à
* u ū ǔ ǚ' ú ù
* o ō ǒ ό ò
* e ē ě é è
* i ī ǐ í ì

Välislingid
-----------

* Little Pinyin App 1.0 online
* New Edition Hanyu Pinyin Syllable Table
* Hiina keele transliteratsiooni juhend
* All about Chinese Pinyin

| * v
* r
ISO standardid |
| --- |
| 1–9999 | 
3 • 216 • 261 • 262 • 269 • 639(-1, -2, -3) • 1538 • 1989 • 2108 • 3166(-1, -2:EE, -2:US) • 3297 • 4217 • 7089 • 7098 • 7498 • 8601 • 8879 • 9000 • 9001 • 9075 • 9293 • 9594 • 9945 |
| 10000–19999 | 
10206 • 13211 • 13616 • 14396 • 14496(-10) • 15445 • 16262 • 18004 • 19501 • 19505 • 19510 |
| 20000+ | 
26300 • 26324 • ISO 27000 • 32000 |
Danil Štšenja kuju vasakul, ausambalt "1000 aastasele Venemaale", Novgorodi Kremlis
Vürst **Danil Štšenja** (vene Даниил Васильевич Щеня; surnud pärast 1514. a) oli Ivan III ja Vassili III aegne Moskva suurvürstiriigi väejuht ja vojevood. 

Danil Štšenja viis ellu suurvürst Ivan III plaani ühendada ida-slaavi vürstiriigid Moskva suurvürstiriigi võimu alla, kroonikast: 

> „"Sellesamase 6997 (1489) aasta kevadel, 11. juunikuu päeval saatis kogu Venemaa suurvürst Ivan Vassiljevitš vürst Daniil Vassiljevitš Štšenja väega Vjatkale nende sõnakuulmatuse pärast, ja teise väepealiku Grigori Vassiljevitš Morozovi ning muid väeülemaid suure sõjaväega. Nad läksid linnasid ära võttes, vjatkalasi endid aga [risti] suudlema truudust vanduma pannes.""
> 
> 
>  –  (vt. Vladõkin 1994: 57 – 58, Griškina 1994: 31 – 34).
> 
> 

Danil Štšenja juhtis Moskva suurvürstiriigi vägesid Vene-Rootsi sõjas (1495–1497) Soomes, piiras edutult kolm kuud 1495. aastal Viiburi kindlust.

Aastatel 1501–1503 toimunud Liivimaa-Moskva sõjas juhtis ta Moskva suurvürstiriigi vägesid Helme (1501) ja Smolino (1502) lahingutes Liivi ordu maameistri Wolter von Plettenbergi vastu.

Mälestuse jäädvustamine
-----------------------

1862. aastal püstitati Novgorodi Kremlis ausammas "1000-aastasele Venemaale", millega mälestati teiste hulgas ka teda.

Välislingid
-----------

* Щеня Даниил (Данило, Данила) Васильевич
* Русские воеводы: Даниил Щеня
* Nancy Shields Kollmann: Kinship and politics 36. Patrikeev Princes lk. 225-226 ISBN 0804713405
Pinzano sild Tagliamento jõel
**Pinzano sild** (itaalia keeles *Ponte di Pinzano*) on sild Kirde-Itaalias. Tagliamento jõel paiknev 30 meetri kõrgune ja 185 meetri pikkune raudbetoonist sild ühendab Pordenone provintsis asuvat Pinzano al Tagliamentot Udine provintsis asuva Ragognaga.

Esimese sel kohal olnud silla rajamist alustati 1903. aastal, sild pühitseti sisse 1906. aasta 16. septembril. Valmimise ajal oli rajatis suurim raudbetoonist valmistatud sild Euroopas.

Kaks maailmasõda üle elanud silla kandekonstruktsioon sai tugevasti kannatada Tagliamento üleujutuses 1966. aasta 4. novembril. Samale kohale ehitatud uus sild pühitseti sisse 1970. aasta 19. märtsil.

* 
* 
*

Viited
------

1. ↑  Paljudes kirjutistes on ajaks ekslikult märgitud 15. august 1906. Vaata Emanuele Fabris, *Il ponte [...]*, in Pellegrini, p.150.
2. ↑  Pietro Gerometta, *Il nuovo ponte alla stretta di Pinzano*, in Pellegrini, p.282.

Kirjandus
---------

* Luca Pellegrini (a cura di), *Tagliamento, due sponde sul fiume*, Spilimbergo, Comitato Studi Tagliamento, Spilimbergo, 2005.
* Michele Ricci, *Il ponte sul Tagliamento alla stretta di Pinzano e Ragogna. I progetti le realizzazioni, gli ingegneri: un'opera esemplare nella storia delle costruzioni* ... 2008/2009.
|  |  |
| --- | --- |
|  |  *See artikkel räägib harilikust prussakast; perekonna kohta vaata artiklit Prussakas (perekond), seltsi kohta artiklit Prussakalised* |

---

**Prussakas** ehk **harilik prussakas** (ka *saksa prussakas*, *tõeline prussakas*; ladinakeelne teaduslik nimi *Blattella germanica*) on tihti hoonetes elav prussakaliste liik.

Prussakad on varjulise eluviisiga putukad, päevavalguse kätte nad tavaliselt ei tule. Prussakate dieet on lai, nad võivad toituda nii loomsetest kui taimsetest produktidest, aga võivad kahjustada ka näiteks paberit ja nahkesemeid. Sõltuvalt temperatuurist võib emane prussakas elada kuni 10 kuud, isaste eluiga on tavaliselt lühem. Täiskasvanud prussakas on kuni 16 mm pikk ja kaalub kuni 0,1 grammi. Emased ja isased on väliselt üsna sarnased. Kõige lihtsam on emast isasest eristada siis, kui emane kannab tagakeha tipus munakapslit (vt. pilti). Seda piklikku, pakikese taolist moodustist, milles on tavaliselt 20–45 muna, kannab emane peaaegu kuni munade koorumiseni, jättes selle alles siis kuhugile varjatud paika. Oma elu jooksul võib emane prussakas produtseerida 4–5, harvemini kuni 8 munakapslit. Juba 1–2 päeva pärast kooruvad munadest noored isendid, kellest 6–7 kestumise järel saavad valmikud. Areng munast valmikuni kestab 22 kraadi juures umbes pool aastat, kõrgematel temperatuuridel toimub aga märksa kiiremini.

Vaata ka
--------

* Tarakan
* Metsprussakas

Välislingid
-----------

* Prussakas andmebaasis eElurikkus Muuda Vikiandmetes